armvectores/hy_wikipedia_2023 huggingface dataset:
Մելանխոլիա (ֆիլմ, 2011)


== Սյուժե ==
Ժյուստինն ու Մայքլը շքեղ հրավերքով նշում են իրենց ամուսնությունը Ժյուստին քրոջ և փեսայի տանը։ Մինչդեռ այդ ընթացքում Մելանխոլիա անունով մոլորակը մոտենում է Երկիր մոլորակին…


== Դերերում ==
Քիրստեն Դանստ - Ժյուստին
Շարլոթ Գենզբուր - Կլեիր
Ալեկսանդր Սկառզգարդ - Մայքլ
Բրեդի Կորբեթ - Թիմ
Քեմերոն Սթուր - Լեո
Շարլոթ Ռեմփլինգ - Գաբի
Ջասպեր Քրիստենսոն
Ջոն Հարթ - Դեքսթեր
Ստելան Սկարսգարդ - Ջեք
Ուդո Կիր - հարսանիքի կազմակերպիչ
Կիֆեր Սազերլենդ - Ջոն


== Մրցանակներ և նոմինացիաներ ==
2011 - «Կաննի կինոփառատոն» - մրացանակ լավագույն դերասան Քիրստեն Դանստ և նոմինացիա «Ոսկե արմավենու ճյուղ» Լարս ֆոն Թրիեր
2012 - «Սեզար» - նոմինացիա լավագույն օտարալեզու ֆիլմ
2012 - «Գոյա» - լավագույն եվրոպական ֆիլմ


== Դերասանների ընտրությունը ==
Ըստ նախնական որոշման Ժյուստինի դերը պետք է մարմնավորեր դերասանուհի Պենելոպե Կրուսը, բայց նա չկարողացավ մասնակցել նկարահանմանը «Կարիբյան ծովի ծովահենները։ Օտար ափերին» ֆիլմում նկարահանվելու պատճառով, այդ պատճառով դերը ստանձնեց Քիրստեն Դանստը։


== Ծանոթագրություններ ==


== Արտաքին հղումներ ==
Պաշտոնական կայք Մեծ Բրիտանիա
Պաշտոնական կայք Ճապոնիա
Պաշտոնական կայք ԱՄՆ
Rotten Tomatoes-ում
Խոսե Մաուրի

Խոսե Մաուրի (իտալերեն՝ José Mauri, մայիսի 16, 1996(1996-05-16), Realicó, Լա Պամպա (պրովինցիա), Արգենտինա), Արգենտինայում ծնված իտալացի պրոֆեսիոնալ ֆուտբոլիստ։ Ներկայումս հանդես է գալիս իտալական Միլանի կազմում։ Խաղում է կիսապաշտպանի դիրքում։


== Ակումբային կարիերա ==


=== Պարմա ===
Մաուրին իր պրոֆեսիոնալ դեբյուտը Պարմայի կազմում նշել է 2013 թվականի դեկտեմբերի 3-ին՝ Իտալիայի գավաթի 4-րդ ռաունդի Վարեզեի դեմ խաղում։
2015 թվականի ապրիլի 11-ին Մաուրին խփեց Յուվենտուսի դեմ 1-0 ավարտված խաղի միակ գոլը։ Այդ ժամանակ Պարման գտնվում էր մրցաշարային աղյուսակի վերջին հորիզոնականում, իսկ Յուվենտուսը՝ առաջին։ Նա նկարագրեց այն որպես «իր կյանքի լավագույն օրը»:


=== Միլան ===
2015-2016 մրցաշրջանի սկզբում Մաուրին միացավ Միլանին ազատ գործակալի կարգավիճակով՝ կնքելով 4 տարվա պայմանագիր։ Մաուրին նշեց իր առաջին ամբողջական դեբյուտը դեկտեմբերի 1-ին՝ Իտալիայի գավաթի Կրոտոնեի դեմ խաղում։ Սերիա A-ում իր դեբյուտը նշեց 2016 թվականի մարտի 13-ին՝ Կիևոյի դեմ արտագնա խաղում։


=== Էմպոլի ===
2016 թվականի օգոստոսի 30-ին Մաուրին 1 տարվա վարձավճարով տեղափոխվեց Էմպոլի։


== Միջազգային կարիերա ==
Քանի որ Մաուրիի տատիկներից մեկը իտալացի էր, նա իրավասու էր խաղալ և՛ Իտալիայի, և՛ Արգենտինայի հավաքականների կազմում։ Չնայած Մաուրին խաղացել էր Իտալիայի երիտասարդական հավաքականների կազմում, նա հրաժարվեց Իտալիայի մինչև 20 տարեկանների ազգային հավաքականի հրավերից՝ սպասելով Արգենտինայի հավաքականի հրավերին։


== Ծանոթագրություններ ==


== Արտաքին հղումներ ==
Մաուրիի պաշտոնական Տվիտերի էջը
Մաուրին Միլանի պաշտոնական կայքում
Մաուրին transfermarkt-ում
Մաուրին WhoScored.com կայքում
Մաուրին soccerbase.com-ում
Ժողովածու (2855)

Ժողովածու (2855), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2855 թվի տակ։ Ձեռագիրը գրվել է 18-րդ դար։ Գրված է թղթի վրա, որը ունի 31,5X21,5 չափս։ Ձեռագիրը կազմված է 179 թերթից։ Գրված է միասյուն, նոտրգիրով։ Կազմը` կաշվեպատ տախտակ։ Հիշատակարաններ՝ 38ա, 45բ (1380թ․), հետագայի՝ պահպանակ Բ (1791թվ․):


== Բովանդակություն ==
Մաշտոց ձեռնագրութևան։
Մեսրոպայ Վայոցձորեցւոյ Պատմութիւն Մեծին Ներսիսի։
Մատթ․ Ուոհհայեցւոյ Պատմութիւն։


== Ծանոթագրություններ ==
Սև կեռնեխ

Ճարեկ, Սև կեռնեխ, Մոշահավ (լատ.՝ Turdus merula), կեռնեխների ընտանիքի պատկանող թռչուն։ Ժողովուրդը անվանում է նաև մոշահավ։


== Նկարագրությունը ==
Սև կեռնեխի արուի փետրավորումը լրիվ սև է, կտուցը, կոպերը նարնջագույն են, էգերը և երիտասարդ առանձնյակները մոխրագույն են՝ սև կտուցով։ Քաշը՝ 75-120 գրամ է, թևի երկարությունը՝ 117-143 միլիմետր։


== Կենսակերպը ==
Հայաստանում նստակյաց թռչուն է։ Բնակվում է առավելապես սաղարթավոր խիտ անտառներում, այգիներում։
Մինչև 1960-ականների վերջը համարվում էր անտառաբնակ, ներկայումս թափանցել է քաղաքատիպ բնակավայրերի մերձակա անտառաշերտերը և պուրակները։ Հանդիպում է Երևանում և նրա շրջակա այգիներում։
Երգը թախծոտ է, նման է սրնգի կլկլոցի։ Երգում են միայն արուները։


== Սննդառություն ==
Սնվում է հիմնականում միջատներով, իսկ ձմռանը՝ նաև հատապտուղներով։


== Բազմացումը ==
Բնադրում է մարտի վերջից մինչև հուլիս, բույնը սարքում է չոր խոտաբույսերից, շաղախում ցեխով և տեղադրում թփերի կամ ծառերի վրա։ Մայիսի երկրորդ կեսին դնում է 3-7 ժանգագույն պտերով կապտականաչավուն ձու։ Ձվի երկարությունը շուրջ 3 սմ է։ Տալիս է երկու սերունդ։


== Տարածվածություն ==
Տարածված է Եվրոպայում, հյուսիսարևմտյան Աֆրիկայում, Փոքր Ասիայից մինչև Չինական ծովի ափերը։


== Աղբյուրներ ==
Կլեմբովկա

Կլեմբովկա (ուկրաիներեն՝ Клембівка), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1600 թվականին։
2001 թվականի տվյալներով Կլեմբովկա գյուղում բնակվում էր 3 842 մարդ։ Բնակավայրը զբաղեցնում է 8,33 կմ² տարածք։ Բնակչության խտությունը կազմում էր 461,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանանդուվայի գավառ

Սանանդուվայի գավառ (պորտ.՝ Microrregião de Sananduva)՝ գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 59 202 մարդ, ըստ 2005 թվականի տվյալների։ Տարածքը կազմում է 3067,573 կմ2։ Բնակչության խտությունը՝ 19,3 մարդ/կմ²։


== Վիճակագրություն ==
Համախառն ներքին արտադրանքը կազմել է 697 922 781,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 11 576,32 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,775։


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Բարական
Կասիկի Դոբլի
Իբիասա
Մաշադինյու
Մաշիմիլիանու դի Ալմեյդա
Պայոն Ֆիլյու
Սանանդուվա
Սանտու Էսպեդիտու դու Սուլ
Սան Ժոզե դու Օրու
Սան Ժուան դա Ուրտիգա
Տուպանսի դու Սուլ
93

93 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 93 թվականն է, 
I դարի 93-րդ տարին։


== Դեպքեր ==


== Ծնունդներ ==


== Մահեր ==
Ժան Բրյուն

Ժան Բրյուն (ֆր.՝ Jean Brunhes, հոկտեմբերի 25, 1869(1869-10-25)[…], Թուլուզ - օգոստոսի 25, 1930(1930-08-25), Բուլոն Բիյանկուր), ֆրանսիացի աշխարհագրագետ։ Գիտության մեջ մտցրել է «սոցիալական աշխարհագրություն» տերմինը։


== Կենսագրություն ==
Ծնվել է մաթեմատիկայի պրոֆեսորի ընտանիքում։ Ավարտել է Փարիզի բարձրագույն նորմալ դպրոցը, այնուհետև Լիոնի համալսարանը, 1892 թվականին դարձել է պատմության և աշխարհագրության պրոֆեսոր։ Պոլ Վիդալ դը լա Բլաշի խորհրդով ավելի քան մեկ տարի անցկացրել է Իսպանիայում, որտեղ սովորել և նյութեր է հավաքել իր ապագա ատենախոսության համար։ Ատենախոսությունը պաշտպանվել է 1902 թվականին, հետազոտության թեման դարձել է Պիրենեյան թերակղզում և Հյուսիսային Աֆրիկայում ոռոգման գործընթացը և նրա կազմակերպությունը։ 1896 թվականին Ֆրիբուրում նա առաջին անգամ գիտության մեջ օգտագործեց «սոցիալական աշխարհագրություն» տերմինը, իսկ 1907 թվականին Լոզանում՝ «սոցիալ-տնտեսական աշխարհագրություն» տերմինը։ 1912 թվականից՝ Կոլեժ դե Ֆրանսի պրոֆեսոր։ 1913 թվականին ընդունել է բանկիր և բարերար Ալբեր Կանի առաջարկությունն` ընդունելու գիտական ղեկավարումը de la planète-ի արխիվում, որը ներառում է ամբողջ աշխարհի աշխարհագրական լուսանկարների հավաքածուն։
1927 թվականին ընտրվել է Բարոյական և քաղաքական գիտությունների ակադեմիայի անդամ, սակայն լիարժեք ակադեմիական կարիերա չի կարողացել ստեղծել, առաջին հերթին այն ժամանակվա համար անսովոր գիտական և քաղաքական հայացքների պատճառով (միաժամանակ աջակցում էր sillon սոցիալիստական և կաթոլիկ շարժմանը)։ Իր կյանքի ընթացքում հրատարակել է մեծ թվով աշխատանքներ, որոնցում ձգտում էր հանրայնացնել սոցիալական աշխարհագրությունը, սակայն ճանաչում է ստացել միայն կյանքի վերջին տարիներին։


== Մատենագիտություն ==
Musée Albert Kahn, Boulogne, Jean Brunhes autour du monde, regards d'un géographe / regards de la géographie, Vilo, Paris, 1993, 348 p.


== Ծանոթագրություններ ==
Իննի Բրաունաու

Իննի Բրաունաու կամ Բրաունաու (գերմ.՝ Braunau am Inn), քաղաք Ավստրիայում, Վերին Ավստրիա նահանգում։


== Պատմություն ==
Քաղաքը գտնվում է տրանսպորտային կարևոր զարկերակների խաչմերուկում, այդ պատճառով էլ լավ ամրացված է դեռևս հռոմեացիների տիրապետության շրջանից։
1260 թվականին Բրաունաու ամ Ինը վերածվել էր բավարական ամրության, որը կուրֆյուրստ Մաքսիմիլիանի և Ֆերդինանդ Մարիի օրոք (1672) էապես ամրացվել էր։
1742 թվականի փետրվարի 3-ին` ավստրիական ժառանգության պատերազմների ժամանակ, երբ ավստրիական զորքերը ներխուժել են Բավարիա, Բրաունաուն անցել է ավստրիացիների ձեռքը, սակայն սեպտեմբերին նրանք թողել են այն, որպեսզի բոլոր ուժերը կենտրոնացնեն Բոհեմիայում ֆրանսիացիների դեմ կռվելու համար։ Այդ ժամանակ բնակավայրին կրկին տիրում են բավարացիները։ 1743 թվականի հունիսի 27-ին քաղաքին տիրում է Կարլ Ալեքսանդր Լոթարինգացին։
Նապոլեոնյան պատերազմների ժամանակ Բրաունաու ամ Ինը անցել է ֆրանսիացիներին։ Պրեսբուրգյան համաձայնագրով Նապոլեոնը պետք է ազատեր այն, բայց այդ պահանջը կատարել է 1807 թվականի դեկտեմբերին միայն, երբ դաշինք է ձևավորվել Ավստրիայի ու Ռուսաստանի միջև։


== Աշխարհագրություն ==
Քաղաքը գտնվում է Ինն գետի մոտ, գետի` Զալցակին միախառնվելուց ներքև։ Այն գտնվում է Լինց նահանգի մայրաքաղաքի և Բավարիայի կենտրոն Մյունխենի կես ճանապարհին, Զալցբուրգից մոտավորապես 50 կմ հյուսիս։ Բրաունաուն միացնում է Ինն գետի կամուրջները բավարական Simbach am Inn-ին։ Նավահանգստային մուտքի սահմանային բոլոր արգելքները վերացվել են 1997 թվականին` Ավստրիայի Շենգենյան համաձայնությանը միանալուց հետո։ Մտնում է Բրաունաու ամ Ին շրջանի կազմի մեջ։ Բնակչությունը 17.332 մարդ է (2006 թվականի դեկտեմբերի 18-ի տվյալներով)։ Զբաղեցնում է 24.8 կմ² տարածք։


=== Կլիմա ===


== Քաղաքական դրություն ==
2011 թվականի ընտրության արդյունքում կոմունայի բուրգոմիստր է դարձել Յոհանես Վայդբահերը («Ավստրիական ժողովրդական կուսակցություն»)։ Համայնքի ներկայացուցիչների խորհուրդը (գերմ.՝ Gemeinderat) բաղկացած է 37 տեղից.

Ավստրիայի սոցիալ-դեմոկրատական կուսակցություն - 21 տեղ
Ավստրիական ժողովրդական կուսակցություն - 7 տեղ
Կանաչներ - 5 տեղ
Ազատության ավստրիական կազմակերպություն - 4 տեղ


== Բնակչություն ==


== Նշանավոր մարդիկ ==

1889 թվականի ապրիլի 20-ին Ռանսհոֆեն ավանում, որը հետագայում մտել է Բրաունաու ամ Ինի կազմի մեջ, ծնվել է Ադոլֆ Հիտլերը։ 1933 թվականին Հիտլերը ստացել է Ռանսհոֆենի պատվավոր քաղաքացու կոչում։ 1989 թվականին տան առաջ (հասցե` Salzburger Vorstadt 15), որտեղ ծնվել է Հիտլերը, տեղադրվել է հուշատախտակ պատերազմի ու ֆաշիզմի դեմ։ 2011 թվականին Բրաունաու ամ Ինի քաղաքային խորհուրդը հատարարել է, որ քաղաքի պատվավոր քաղաքացու կոչումը խարհրդանշական ձևով հանվում է Ադոլֆ Հիտլերից` միաժամանակ նշելով նաև, որ ոչ մի պաշտոնական փաստաթուղթ չկա, որը կհաստատեր, որ Բրաունաու ամ Ինը Հիտլերին տվել է պատվավոր քաղաքացու կոչում։


== Տեսարժան վայրեր ==
Սուրբ Ստեփանոսի տաճար - Ավստրիայի` բարձրությամբ չորրորդ տաճարը (87 մ)։


== Ծանոթագրություններ ==
(570) Կիթերա

(570) Կիթերա (անգլ.՝ Kythera), աստերոիդ աստերոիդների գոտու արտաքին մասում։ Հայտնաբերվել է 1905 թվականի հուլիսի 30-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,420265 ա. մ., առավելագույնը մոտենում է 3,0032 ա. մ. հեռավորության վրա և հեռանում 3,8373 ա. մ.։ Արեգակի շուրջ մեկ ամբողջական պտույտ է կատարում 2310,4 երկրային օրվա ընթացքում, իր ուղեծրով շարժվելով միջինում 0,155817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,79° անկյուն։
Կիթերա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(570) Կիթերա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարրի Փոթերը և Ազքաբանի կալանավորը (այլ կիրառումներ)

Հարի Փոթերը և Ազկաբանի բանտարկյալը, կարող է վերաբերել՝

Հարրի Փոթերը և Ազքաբանի կալանավորը - Հարրի Փոթեր նովելաշարի երրորդ մասն է՝ գրված Ռոուլինգի կողմից
Հարրի Փոթերը և Ազքաբանի կալանավորը - ռեժիսոր Ալֆոնսո Կուարոնի ֆիլմերից, որի գլխավոր դերերը մարմնավորում են Դենիել Ռեդկլիֆը, Ռուպերտ Գրինթը, Էմմա Վաթսոնը, Թոմ Ֆելթոնը, Գարի Օլդմենը, Դևիդ Տյուլիսը, Մայքլ Գեմբոնը, Ալան Ռիկմանը, Մեգի Սմիթը, Ռոբբի Կոլտրեյնը
Ֆրանսիայի բաց առաջնության կանանց մենախաղ 2015

Ֆրանսիայի բաց առաջնության կանանց մենախաղ 2015, թենիսի կանանց մենախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի մայիսի 24-ից մինչև հունիսի 7-ը, Փարիզի  «Stade Roland Garros» («Ռոլան Գարրոս մարզադաշտ») համալիրում, Ֆրանսիա։
Մարիա Շարապովան հանդիսանում էր մրցաշարի գործող չեմպիոն և պաշտպանում էր տիտղոսը, սակայն չորրորդ շրջանում պարտվել է Լյուսիա Շաֆարժովային։
Մրցաշարում հաղթանակ է տարել Սերենա Ուիլյամսը, ով շահել է իր երրորդ տիտղոսը Ֆրանսիայի բաց առաջնությունում և 20-րդ տիտղոսը Մեծ Սաղավարտի մրցաշարերում, եզրափակիչում հաղթանակ տանելով առաջին անգամ Մեծ Սաղավարտի մրցաշարի եզրափակիչ դուրս եկած Լյուսիա Շաֆարժովայի նկատմամբ՝ 6-3, 6-7(2-7), 6-2։ Այդ հաղթանակը  Ուիլյամսին բերել է նաև երրորդ Կարիերային Մեծ Սաղավարտը։
Շաֆարժովան 1981 թվականին Հանա Մանդլիկովայի եզրափակիչ դուրս գալուց հետո դարձել է առաջին չեխ թենիսիստուհին, ով հասել է Ֆրանսիայի բաց առաջնության եզրափակիչ։


== Դասակարգում ==


== Հատուկ հրավիրվածներ (WC) ==


== Որակավորման մրցաշարի հաղթողներ ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք
Լուսանկարներ Ռոլան Գարոսից
Կանանց մենախաղի մրցաշարի արդյունքներ
Մրցաշարի պրոֆիլը ATP կայքում
Ֆրանսիայի բաց առաջնության կանանց մենախաղի մրցաշարի հաղթողներն ու եզրափակիչի մասնակիցները
Մատեան ողբերգության (5224, Գրիգոր Նարեկացի)

Գրիգոր Նարեկացի, Մատեան ողբերգության (5224), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5224 թվի տակ։ Ձեռագիրը գրվել է 13-րդ դարում Ստեփանոս, անանունք գրիչների կողմից։ Ստացողը եղել է Դավիթ քահանան։ Կազմողը եղել է Ավետիս երեցը (1634 թ.): Գրված է թղթի վրա, որը ունի 18x13 չափս։ Ձեռագիրը կազմված է 169 թերթից։ Գրված է միասյուն, բոլորգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 33ա, 68բ, 80ա, 136ա և այլուր, կազմողի՝ 167ա, 167բ (1634 թ.):


== Բովանդակություն ==
նաև՝ Վարք Սրապիոնի, Մարիամու Եգիպտացւոյ, Պեղիգեայ։
Յովհաննու կրօնաւորի Պատմութիւն Բարագամու և Յովասափու։


== Ծանոթագրություններ ==
Չելեբի

Անվան այլ կիրառումների համար տե՛ս՝ Չելեբի (այլ կիրառումներ)Չելեբի, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում կամ Էրզրումի վիլայեթի Քղիի գավառակում։ Գտնվում էր Չելեբիդերե գետակի ափին, Քղի գյուղաքաղաքից 17 կմ հարավ-արևմուտք, Քղի-Բերրի ճանապարհի աջ կողմում։


== Բնակչություն ==
XX դարի սկզբին ուներ 55 տուն հայ և քուրդ բնակիչ։


== Պատմամշակութային կառույցներ ==
Չելեբին ուներ 1259 թվականին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Միլանի տաճար

Միլանի տաճար (իտալերեն՝ Duomo di Milano), գոթական տաճար Միլանում։ Ունի 106.5 մետր բարձրություն և պատրաստ է տեղավորել 40 000 մարդու միաժամանակ։


== Տեղադրություն ==
Միլանի գոթական տաճարը գտնվում է Լոմբարդիա շրջանի վարչական կենտրոնում և նվիրված է Սանտա Մարիա Նաշենտեին։ Այն Միլանի արքեպիկոպոսի նստավայրն է։


== Նկարագրություն ==
Իր մեծությամբ 4-րդն է աշխարհում, իսկ Եվրոպայում` 3-րդը։ Միլանի տաճարը իր գոթական ոճով զիջում է միայն Սևիլյան տաճարին։ Տաճարն ունի բազմաթիվ մարմարյա սրածայր աշտարակներ, որոնք իրար են կցված հենարանների ցանցով։


== Պատկերասրահ ==

		
		
		
		
		
		


== Պատմություն ==
Տաճարը սկսել են կառուցել 1386 թվականին Անտոնիո դա Սալուցոյի նախաձեռնությամբ։ Մինչ ակտուալ աշխատանքի սկիզբը, 3 հիմանական շենքեր էին կառուցվել՝ Արքեպիսկոպոսի պալատը, Հասարակության պալատը և  Սուրբ Ստեփանոսի կնունքի պալատը։ 1805 թվականի մայիսի 20-ին Նապոլեոն Բոնապարտը Կառլո Պելիչանիին հրամայեց ավարտել տաճարի շինարարությունը և վերջապես 1813 թվականին տաճարն արդեն ամբողջովին կառուցված էր։
Տաճարի կառուցման գաղափարը իտալացի Սիմոնե դե´ Օրսենիգոնինն է։ Տաճարը կառուցելիս Լեոնարդո դա Վինչիի և Դոնատո Բրամանտեի խորհրդով գոթական ոճը միահյուսվում է ժամանակի Ռենեսանսյան մշակույթի տարրերի հետ։
Կարծիք կա, որ տաճարի խորանի տակ պահվում է գամ, որը բերվել է Քրիստոսի խաչից։ Տաճարի ներսում գտնվում է Միլանի հովանավորուհու՝ «La Madonnina»-յի ոսկյա արձանը, որը տաճարի գլխավոր խորհրդանիշն է։


== Ծանոթագրություններ ==
Ամբուլատորիա

Ամբուլատորիա, բուժկանխարգելիչ հիմնարկ, որը որակյալ բժշկական օգնություն է ցույց տալիս տանը և երթևեկ հիվանդներին։ Ի տարբերություն պոլիկլինիկայի՝ ամբուլատորիայում աշխատում են սահմանափակ թվով մասնագետներ՝ թերապևտ, վիրաբույժ, մանկաբարձ-գինեկոլոգ, մանկաբույժ, ստոմատոլոգ։ Իսկ այլ բնույթի բուժօգնության կարիք ունեցող անձանց ամբուլատորիան ուղարկում է համապատասխան բուժկանխարգելիչ հիմնարկ։
Ամբուլատորիայի աշխատանքները կազմակերպվում են տարածքատեղամասային սկզբունքով՝ ըստ բնակավայրի և աշխատավայրի։ Գյուղական վայրերում գործում են նաև շարժական ամբուլատորիաներ։ Բացի բուժաշխատանքներից, ամբուլատորիայի անձնակազմը պարտավոր է նաև սպասարկվող տեղամասերում անցկացնել կանխարգելիք և սանհակահամաճարակային միջոցառումներ։
Կռնոս

Կռնոս, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Ճապաղջրի մոտակայքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ստեպան Վասիլև

Ստեպան Վասիլևիչ Ստեպանով (դեկտեմբերի 11, 1886(1886-12-11), Սանկտ Պետերբուրգ, Ռուսական կայսրություն - 1972), խորհրդային ռուս բասկետբոլիստ, ԽՍՀՄ սպորտի վաստակավոր վարպետ (1946)։ Խաղացել է «Մայակ» ակումբում։


== Ծանոթագրություններ ==
Օկտյաբրսկի (քաղաքատիպ ավան, Չունսկի շրջան)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), քաղաքատիպ ավան Ռուսաստանի Իրկուտսկի մարզի Չունսկի շրջանի կազմում։
Բնակչությունը 2011 թվականին գրանցված տվյալներով կազմում էր 5208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբերտ Սիրունյան

Ալբերտ Մկրտչի Սիրունյան (հունվարի 13, 1948(1948-01-13), Երևան, Հայկական ԽՍՀ, ԽՍՀՄ - սեպտեմբերի 15, 2018(2018-09-15)), ֆիզիկոս։ Ֆիզմաթ գիտությունների դոկտոր (1992 թ.), պրոֆեսոր (2013 թ.), ՀՀ ԳԱԱ թղթակից անդամ (2006 թվականից)։


== Կենսագրություն ==
1970 թվականին ավարտել է Երևանի պետական համալսարանը։ 1971 թվականից աշխատում է Երևանի ֆիզիկայի ինստիտուտում, 1999-2003 թվականներին՝ փոխտնօրեն, 2003 թվականից՝ փորձարարական ֆիզիկայի բաժանմունքի վարիչ, 2004 թվականից, միաժամանակ՝ ԵՊՀ դասախոս։ Մասնակցել է Ժնևում կառուցվող հադրոնային արագացուցչի CMS ծրագրով գիտափորձին։ Լոնդոնի ֆիզիկայի ինստիտուտի պատվավոր անդամ է (2000)։


== Գործունեություն ==
Աշխատանքները վերաբերում են բարձր էներգիաների տարրական մասնիկների ֆիզիկային։ Զբաղվել է փորձարարական ֆիզիկայով՝ Երևանի ֆիզիկայի ինստիտուտի և Միջուկային ֆիզիկայի եվրոպական միացյալ կենտրոնի (Ժնև) արագացուցիչներով։ Մասնավորապես ֆոտոներով կատարել է գիտափորձեր և ստեղծել նոր ուղղություն՝ պրոտոններով բևեռացված թիրախ (սպին)։


== Ծանոթագրություններ ==
Պեսչանոե (գյուղ, Բախչիսարայի շրջան)

Անվան այլ կիրառումների համար տե՛ս՝ ՊեսչանոեՊեսչանոե (ուկրաիներեն՝ Піщане, Ղրիմի թաթարերեն՝ Alma Tamaq), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Ալմա-Տամակ։
2001 թվականի տվյալներով Պեսչանոե գյուղում բնակվում էր 938 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Piece by Piece

Piece by Piece, ամերիկացի երգչուհի Քելլի Քլարկսոնի յորթերորդ ալբոմ, թողարկված 2015 թվականի փետրվարի 15-ին, RCA Records լեյբլով։ Ալբոմը գլխավորել է ամերիկական Billboard 200 չարթը (երրորդ անգամ իր կարիերայում)։


== Պատմություն ==
Ալբոմի առաջին ձայնագրությունները սկսվել են 2013 թվականին Honda Civic Tour շարջագայություն ժամանակ, Maroon 5-ի խմբի հետ։ Ալբոմը հիմնականում ստացել է դրական մեկնաբանությունների երաժշտական քննադատների և առցանց հրապարակումների կողմից։ Metacritic կայքը ալբոմը գնահատել է 63 բալով (100 բալից), և տվել 12 ակնարկ։
Piece by Piece-ն առաջինը թողարկվել է Եվրոպայում և Օվկիանիայում 2015 թվականի փետրվարի 15-ին, RCA Records լեյբլով, Sony Music Entertainment ընկերության միջոցով։ 2015 թվականի մարտի 3-ին սկավառակը թողարկվել է ԱՄՆ-ում, RCA և 19 Recordings: Կրկնակի վինիլային LP ալբոմը թողարկվել է 2015 թվականի մարտի 24-ին։


== Երգացանկ ==

Notes^[a] վոկալ պրոդյուսեր
^[b] պրոդյուսերի օգնական


== Չարթեր ==


== Մրցանակներ և անվանակարգեր ==


== Թողարկման հաջորդականություն ==


== Ծանոթագրություններ ==
Պլերեն (կանտոն)

Պլերեն (ֆր.՝ Plérin), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 20796 մարդ էր։Կանտոնի համարը 2250 է։ Կանտոնում կա 3 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նյաֆտա

Նյաֆտա  (ռուս.՝ Няфта), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի ափին։ Գետի երկարությունը 138 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050282
Հիդրոլոգիական ուսումնասիրությունների կոդը - 103005028
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լ'Էտուալ

Լ'Էտուալ (ֆր.՝  L'Étoile), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1261 մարդ, բնակչության խտությունը` 159.62 մարդ/կմ²։ Բնակավայրը զբաղեցնում է 7.9 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 24 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 788 աշխատունակ (15-64 տարեկան)  բնակիչ, որոնցից ակտիվ էին 563-ը, իսկ ոչ ակտիվները` 225։ Ակտիվության ցուցանիշը կազմում է 71,4 %։ 563 աշխատունակ մարդկանցից աշխատել է 439 անձ (249 տղամարդ և 190 կին)։ Գործազուրկ են եղել 124 անձ (57 տղամարդ և 67 կին)։ 225 անաշխատունակներից 43-ը եղել են աշակերտներ կամ ուսանողներ, 90-ը` թոշակառուներ, իսկ 92-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մորլոն լը Օ

Մորլոն լը Օ (ֆր.՝ Morlhon-le-Haut), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 553 մարդ, բնակչության խտությունը` 25.03 մարդ/կմ²։ Բնակավայրը զբաղեցնում է 22.09 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 95 կմ հյուսիս-արևելք, Ռոդեզ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 345 աշխատունակ (15-64 տարեկան)  բնակիչ, որոնցից ակտիվ էին 251-ը, իսկ ոչ ակտիվները` 94։ Ակտիվության ցուցանիշը կազմում է 72,8 %։ 251 աշխատունակ մարդկանցից աշխատել է 221 անձ (119 տղամարդ և 102 կին)։ Գործազուրկ են եղել 30 անձ (15 տղամարդ և 15 կին)։ 94 անաշխատունակներից 25-ը եղել են աշակերտներ կամ ուսանողներ, 47-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վալոներեն

Վալոներենը պատկանում է Հնդեվրոպական լեզուների ընտանիքի ռոմանական լեզվախմբին։ Վալոներեն խոսում են աշխարհում 600 000 մարդ։ Այն պետական լեզու է Բելգիայում։ Աշխարհի տարածված լեզուների դասակարգման մեջ վալոներենը չի մտնում։


== Ծանոթագրություններ ==


== Արտաքին հղումներ ==
Walloon language wiki
Union Culturelle Wallonne Archived 2007-02-19 at the Wayback Machine.
Ռաննա

Ռաննա (էստ․՝ Ranna), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կալմիկով (այլ կիրառումներ)

Կալմիկով, կարող է վերաբերել՝

Կալմիկով - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
Կալմիկով - գյուղ Ռուսաստանի Ռոստովի մարզի Տացինսկի շրջանում
Ջանլուկա Ջինոբլե

Ջանլուկա Ջինոբլե (իտալերեն՝ Gianluca Ginoble, փետրվարի 11, 1995, Ատրի), իտալացի երգիչ։ Հայտնի է դարձել, որպես օպերային փոփ Il Volo խմբի մասնակից, որը կազմավորվել է 2010 թվականին։ Նա առաջին անգամ ճանաչում է ձեռք է բերել Ti lascio una canzone հեռուստաշոուի ժամանակ։


== Սկավառակագրություն ==


== Պատկերասրահ ==


== Ծանոթագրություններ ==
Սմիռնովկա (գյուղ, Ալթայսկի շրջան)

Անվան այլ կիրառումների համար տե՛ս՝ Սմիռնովկա (այլ կիրառումներ)Սմիռնովկա (ռուս.՝ Смирновка), գյուղ Ռուսաստանի Խակասիա հանրապետության Ալթայսկի շրջանի կազմում։
Բնակչությունը 2004 թվականին գրանցված տվյալներով կազմում էր 228 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեվերս

Ռեվերս (անգլ.՝ reverse, լատ.՝ revertor - ետ դառնալ).

Ռեվերսիվ մեխանիզմ, մեխանիզմ, որը նախատեսված է մեքենայի (շարժիչի) կամ մեքենայի առանձին տարրերի շարժման ուղղությունը հակադարձելու համար,
Շարժիչներում ռեվերս առավել հաճախ շուռտվիկակուլիսային կամ բռնցքավոր մեխանիզմն է,
Հաստոցներում՝ լրացուցիչ (միջանկյալ) անվով ատամնավոր կառչումը։ Ավելի բարդ ռեվերսները փոխում են ինչպես շարժման ուղղությունը, այնպես էլ արագությունը։
Սպերասեդ

Սպերասեդ (ֆր.՝ Spéracèdes), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Գրաս 1 կանտոնում։
Կոմունայի տարածքը կազմում է 3.46 կմ², 2006 թվականին բնակչությունը կազմել է 1060 մարդ աճի միտումով, 2012 թվականին՝ 1279 մարդ, բնակչության խտությունը՝ 369.7 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 1271 մարդ, 2012 թվականին՝ 1279 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 811 բնակիչներից 569-ը եղել են տնտեսապես ակտիվ, 242-ը՝ ոչ ակտիվ (ակտիվության գործակիցը կազմել է 70.2 %, 1999 թվականին եղել է 66.0 %: Աշխատունակ տարիքի 569 ակտիվ բնակիչներից աշխատում էին 525-ը (288 տղամարդ և 233 կին), 48 հաշվառված էին որպես գործազուրկ (25 տղամարդ և 23 կին)։ Աշխատունակ տարիքի 242 ոչ ակտիվ բնակիչներից 65-ը եղել են աշակերտներ կամ ուսանողներ, 90-ը՝ թոշակառուներ, իսկ 87-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 536 հարկատու տնային տնտեսություններ, որտեղ ապրում էր 1339.5 մարդ։ Մեկ հարկատուին բաժին ընկնող շահույթը կազմել է 22145 եվրո։


== Ծանոթագրություններ ==


== Արտաքին հղումներ ==
Սպերասեդ կոմունայի քաղաքապետարանի պաշտոնական կայք (ֆր.)
Նովոտրոիցկոե (գյուղ, Բալակլեյայի շրջան)

Անվան այլ կիրառումների համար տե՛ս՝ ՆովոտրոիցկոեՆովոտրոիցկոե (ուկրաիներեն՝ Новотроїцьке), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1929 թվականին։
2001 թվականի տվյալներով Նովոտրոիցկոե գյուղում բնակվում էր 55 մարդ։ Բնակավայրը զբաղեցնում է 0,35 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարմոն և կիթառ (քանդակ)

«Հարմոն և կիթառ» քանդակ (ռուս.՝ Скульптура «Гармошка и гитара»), հումորային հուշարձան Ղրիմի Յալթա քաղաքի Հումորի ծառուղում, որը գտնվում է Առափնյա փողոցում՝ «Յուբիլեյնի» համերգասրահի մոտակայքում։


== Պատմություն ==
Հումորի ծառուղին հիմնադրվել է 2004 թվականին՝ Յալթայի հումորի ու երգիծանքի փառատոնի և նրա կազմակերպիչներ Վլադիմիր Դանիլեցի և Վլադիմիր Մոիսեենկոյի շնորհիվ։
Տարբեր տարիների ծառուղում հայտնվել են նաև Միխայիլ Ժվանեցկու պորտֆելը (2004), Արկադի Արկանովի բաճկոնակը (2005), Ալեքսանդր Շիրվինդտի ծխամորճը (2006), Իոսիֆ Կոբզոնի խոսափողը (2007), Սոնյա մորաքրոջ հայելին ու գլխարկը՝ Կլարա Նովիկովայի պատվին (2014)։
Քառյակասացներ Միխայիլ Վաշուկովի և Նիկոլայ Բանդուրինի պատվին ստեղծված այս հուշարձանը բացվել է հումորի և էստրադայի «Մոսկվա - Յալթա - Տրանզիտ» փառատոնի օրերին՝ 2015 թվականի հունիսի 28-ին։ Վաշուկովը և Բանդուրինը, որոնք մասնակցել են հուշարձանի բացման արարողությանը, փառատոնի անփոխարինելի մասնակիցներն ու ժյուրիի անդամներն են հիմնադրման օրվանից։


== Նկարագրություն ==
Հուշարձանի հեղինակները քանդակագործներ Իգոր և Էլեոնորա (Էլլա) Լիսենկոներն են։ Քանդակագործական հորինվածքը պատկերում է դերասանների սիրելի նվագարանները՝ Վաշուկովի կիթառը և Բանդուրինի հարմոնը։ Հեղինակների խոսքով՝ դրանք դերասանների երաժշտական գործիքների ճշգրիտ պատճեններն են։
Քանդակը ձուլված է բրոնզից, իսկ պատվանդանը գրանիտե է։ Նվագարանների վրա գրված են դերասանների ազգանունները. կիթառի վրա՝ Վաշուկով, հարմոնի վրա՝ Բանդուրին։


== Տես նաև ==
Հումորի ծառուղի (Յալթա)
Ժվանեցկու պորտֆելի հուշարձան
Արկանովի բաճկոնակի հուշարձան
Շիրվինդտի ծխամորճի հուշարձան
Կոբզոնի խոսափողի հուշարձան
Կլարա Նովիկովայի գլխարկի հուշարձան


== Ծանոթագրություններ ==
Վերխնելաչենտաու

Վերխնելաչենտաու (ռուս.՝ Верхнелачентау, բաշկիրերեն՝ Үрге Ыласынтау), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 263 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուեյման Ադամս

Ուեյման Ադամս (անգլ.՝ Wayman Elbridge Adams, սեպտեմբերի 23, 1883(1883-09-23), Ինդիանա, ԱՄՆ - ապրիլի 8, 1959(1959-04-08) կամ ապրիլի 9, 1959(1959-04-09), Օստին, ԱՄՆ, ԱՄՆ, Տեխաս, Օսթին քաղաք), ամերիկացի նկարիչ։


== Կենսագրություն ==
Ծնվել է 1883 թվականի սեպտեմբերի 23-ին, ԱՄՆ-ի Ինդիանա նահանգի Մանսի քաղաքում։
Վաղ տարիքում հետաքրքրվել է նկարչությամբ։ Սովորել է Ինդիանապոլիսի «Herron School of Art and Design դպրոցում»։ Այնուհետև շարունակել է իր ուսումը Ֆլորենցիայում՝ նկարիչ Ուիլյամ Չեյզայի ղեկավարությամբ։
Աշխատելով որպես նկարիչ՝ Ադամսը շատ է ճանապարհորդել։ Որոշ ժամանակ ապրել և աշխատել է Նյու Յորքում, ինչպես նաև Կալիֆոռնիայում։

Հայտնի է դարձել Միացյալ Նահանգների նկարիչների շրջանում հայտնի մարդկանց ոճային դիմանկարների ստեղծման շնորհիվ, որոնց թվում էին նաև քաղաքական ղեկավարները։ Իր արագ դիմանկարային գեղանկարչության շնորհիվ՝ նկարիչների և ուսուցիչների շրջանում ստացել է «Կայծակ» մականունը։ Նրա աշխատանքները հաճախ ավարտվում էին մեկ անգամ նստելուց հետո։
Նկարչի կարիերան ծաղկում էր, իսկ հայտնի մարդկանց նոր դիմանկարները նոր հայտնիություն էին բերում նրան։
Ադամսը պահպանել է բարեկամական հարաբերություններ հայտնի ամերիկյան նկարիչ իմպերսիոնիստ Ֆրենսիս Բրաունի հետ, ով նույնպես սովորել է «Herron School of Art and Design» դպրոցում։ Ավելի ուշ Ադամսը ստեղծել է Բրաունիի գունեղ դիմանկարը։
Մահացել է 1959 թվականին ԱՄՆ-ի Տեխաս նահանգի Օսթին քաղաքում։ Թաղվել է «Oakwood Cemetery» գերեզմանոցում։ Ունեցել է կին՝ Մարգարետ Բորուղս Ադամսը (1882-1965), որդի՝ Ուեյման Ս. Ադամս (1924-1981)։


== Ծանոթագրություններ ==


== Արտաքին հղումներ ==
Ուեյման Ադամս — աշխատանքների պատկերասրահը Archived 2015-04-02 at the Wayback Machine.
Wayman Adams — Image Gallery Archived 2017-02-07 at the Wayback Machine. (անգլ.)
Աթաշեհիր

Աթաշեհիր (թուրքերեն՝ Ataşehir), Ստամբուլի շրջաններից մեկը, որը գտնվում է քաղաքի ասիական հատվածում։ Փաստացի Աթաշեհիրը համարվում է Ստամբուլի արբանյակ քաղաքը։ Շրջանով են անցնում 02 և 04 միջազգային ավտոճանապարհները։
Աթաշեհիրում ակտիվորեն կառուցվում են բազմահարկ բնակելի շինություններ։ Նախատեսվում է կառուցել թաղամաս, որը ամբողջովին բաղկացած է կլինի բազմահարկ երկնաքերերից՝ նախատեսված 80 000 բնակչության համար։ Աթաշեհիրում են գտնվում մի շարք խոշոր կազմակերպությունների գրասենյակներ՝ վերածելով շրջանը քաղաքի գործարար կենտրոններից մեկը։ Շրջանում զարգացած է նաև տուրիզմը և սպորտը։
Աթաշեհիրում չկան առանձնատներ և շրջանի ճարտարապետական պլանով չի էլ նախատեսվում։
Շրջանը կառուցված է ընդհանուր պլանով։ Շրջանի գլխավոր ճանապարհը համարվում է Աթաշեհիր Բուլվարը։ Շրջանում գործում են հինգ դպրոցներ, երկու առևտրի կենտրոն, մեծ քանակությամբ սպասարկման կենտրոններ։ Շրջանի կառուցման ժամանակ նախատեսվում էր կառուցել մեծ քանակությամբ ավտոկայարաններ՝ նախատեսված, ինչպես վերգետնյա, այնպես էլ ստորգետնյա կայանատեղիների համար։ Աթաշեհիրը շրջանը նախատեսված է անձնական մեքենաներով երթևեկելու համար, այդ իսկ պատճառով հասարակական տրանսպորտը շրջանում քիչ է տարածված


== Արտաքին հղումներ ==
Շրջանի պաշտոնական կայք էջը
Մունիցիպալիտետի պաշտոնական կայք էջը
Կյամա

Կյամա (ռուս.՝ Кяма), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Բայմուգա գետի ձախ ափին՝ 116 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034017
Հիդրոլոգիական ուսումնասիրությունների կոդը - 103003401
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիսելևկա (Զավետինսկի շրջան)

Անվան այլ կիրառումների համար տե՛ս՝ Կիսելևկա (այլ կիրառումներ)Կիսելևկա (ռուս.՝ Киселевка), գյուղ Ռուսաստանի Դաշնության Ռոստովի մարզի Զավետինսկի շրջանում։ Կիսելևսկի գյուղական համայնքի վարչական կենտրոնն է։
(8885) Սիտտե

(8885) Սիտտե (անգլ.՝ Sette), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 13-ին Մաուրա Տոմբելիի և Վիտորիո Գորետիի կողմից Սիմա Էկարում։
Միջին հեռավորությունը Արեգակից կազմում է 2,390439 ա. մ., առավելագույնը մոտենում է 2,1873 ա. մ. հեռավորության վրա և հեռանում 2,5935 ա. մ.։ Արեգակի շուրջ մեկ ամբողջական պտույտ է կատարում 1349,94 երկրային օրվա ընթացքում, իր ուղեծրով շարժվելով միջինում 0,266678 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8885) Սիտտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օզյորսկոե (գյուղ, Կորսակովսկի քաղաքային օկրուգ)

Անվան այլ կիրառումների համար տե՛ս՝ ՕզյորսկոեՕզյորսկոե (ռուս.՝ Озёрское), գյուղ Ռուսաստանի Սախալինի մարզի Կորսակովսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հալինգա (Էստոնիայի շրջան)

Անվան այլ կիրառումների համար տե՛ս՝ Հալինգա (այլ կիրառումներ)Հալինգա շրջան (էստ․՝ Halinga vald), շրջան Էստոնիայի Պյարնումաա նահանգում։ Շրջանի կենտրոնն է Պյառնու-Յաագուպի քաղաքատիպ ավանը։


== Բնակչություն ==
2010 թվականի տվյալներով շրջանում բնակվում էին 3239 մարդ։ Բնակչության խտությունը շրջանում կազմում էր 8,87 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Քրիստափորի փողոց (Երևան)

Քրիստափորի փողոց, փողոց Երևանի Կենտրոն, Էրեբունի և Շենգավիթ վարչական շրջաններում։ Անվանումն ստացել է հայ հասարակական-քաղաքական գործիչ, ՀՅԴ կուսակցության հիմնադիրներից մեկի՝ Քրիստափոր Միքայելյանի պատվին։


== Տվյալներ ==
Սկսվում է Արշակունյաց պողոտայից, ձգվում արևելյան ուղղությամբ, ընդհատվում Մովսես Խորենացու փողոցի մոտ, Քրիստափորի փողոց 1-ին նրբանցքից շարունակվում դեպի Սարի թաղ։
Խորհրդային տարիներին կոչվել է ռուս գրող Մաքսիմ Գորկու անունով։


== Հատվող փողոցներ ==
Սևանի փողոց
Տիգրան Մեծի պողոտա
Տիգրան Մեծի պողոտայի 1-ին նրբանցք
Մովսես Խորենացու փողոց
Ռոստոմի փողոց
Աղյուսագործների փողոց
Քրիստափորի փողոց 2-րդ նրբանցք
Քրիստափորի փողոց 3-րդ նրբանցք
Քաջազնունու փողոց
Սարի թաղի 12-րդ փողոց
Սարի թաղի 3-րդ և 4-րդ շարքեր
Սարի թաղի 5-րդ և 6-րդ շարքեր
Սարի թաղի 8-րդ և 9-րդ շարքեր
Սարի թաղի 10-րդ շարք


== Նշանակալի օբյեկտներ ==
«Փեթակ» առևտրի կենտրոն
«Սուրմալու» առևտրի կենտրոն


== Պատկերասրահ ==

		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Մատենագրութիւնք (3032, Դիոնեսիոս Արիսպագացի)

Դիոնեսիոս Արիսպագացի, Մատենագրութիւնք (3032), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3032 թվի տակ։ Ձեռագիրը գրվել է 1662 թվականին Գրիգոր Երևանցի գրիչի կողմից։ Գրված է թղթի վրա, որը ունի 20X13 չափս։ Ձեռագիրը կազմված է 267 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, 1662 թվականի մակագրությամբ, աստառը՝ վարդագույն մետաքս։ Հիշատակարաններ գրչի՝ 356բ, հետագայի՝ 1բ, 356բ (1726 թ․), կնիք՝ 1բ (Յովհաննես վարդապետ) ։


== Բովանդակություն ==
Պատմութիւն Դիոն․ Արիսպադացւոյ


== Ծանոթագրություններ ==
Սերգեյ Բալասանյան

Անվան այլ կիրառումների համար տե՛ս՝ Սերգեյ Բալասանյան (այլ կիրառումներ)Սերգեյ Իշխանի Բալասանյան (1925, սեպտեմբերի 25, գյուղ Քյաթուկ, ԼՂՀ Ասկերանի շրջան - 2003, հոկտեմբերի 3, Երևան), երկրաբան։ Երկրաբանահանքաբանական գիտությունների դոկտոր (1963), պրոֆեսոր (1964)։ ՀԽՍՀ գիտության վաստակավոր գործիչ (1970)։


== Կենսագրություն ==
1950 թվականին ավարտել է Երևանի պետական համալսարանը։ 1962-1965 թվականներին եղել է երկրաբանական ֆակուլտետի դեկան, 1963-1998 թվականներին՝ հանքաբանության և ապարագիտության ամբիոնի վարիչ, 1998 թվականից՝ պատվավոր վարիչ։


== Պարգևներ ==
ՀՀ Անանիա Շիրակացու մեդալ (1999)


== Աշխատանքներ ==
Աշխատանքները վերաբերում են մագմայական ապարների ապարագիտության և երկրաքիմիայի տես. հարցերին, մագմատիզմի զարգացման օրինաչափություններին։
Հեղինակ է «Երկրաքիմիա» (1990) ուսումնական ձեռնարկի։


== Երկեր ==
Հանքաբանություն, Ե., 1981:
Основные черты магматизма Армении, Е., 1967.
Магматические формации Армянской ССР, Е., 1975.


== Ծանոթագրություններ ==
Պեստրեցովո

Պեստրեցովո (ռուս.՝ Пестрецово), գյուղ Ռուսաստանի Յարոսլավլի մարզի Յարոսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 604 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փաստաբան

Փաստաբան, այն անձն է, որն ունի իրավաբան բակալավրի կամ իրավաբան դիպլոմավորված մասնագետի որակավորում և ստացել է համապատասխան արտոնագիր՝ փաստաբանական գործունեություն իրականացնելու համար։
Փաստաբանը կոչված է ծառայել արդարադատության շահերին, ինչպես նաև այն իրավունքներին ու արտոնություններին, որոնք նրան վստահել են պաշտպանելու իր վստահորդի շահերը։ Փաստաբանի մասնագիտական գործունեության հանդեպ հարգանքը կարևոր պայման է հասարակության մեջ իրավունքի գերակայության և ժողովրդավարության համար։
Փաստաբանները հանդիսանում են ՀՀ փաստաբանների պալատի անդամներ։
Այլ պետության փաստաբանը Հայաստանում գործում է իր պետության համապատասխան փաստաբանական կառույցի տված արտոնագրի հիման վրա և պետք է փաստաբանների պալատի կանոնադրությամբ նախատեսված կարգով հավատարմագրվի փաստաբանների պալատում։ Հավատարմագիր տալու և հավատարմագրի գործողությունը դադարեցնելու կարգը սահմանում է փաստաբանների պալատի խորհուրդը։
Փաստաբանն իր գործունեությունն իրականացնելիս անկախ է, ղեկավարվում է միայն Հայաստանի Սահմանադրությամբ, Հայաստանի միջազգային պայմանագրերով և օրենքներով, փաստաբանական պալատի կանոնադրությամբ և փաստաբանական վարքագծի կանոնագրքով։ Պաշտոնատար անձի կողմից փաստաբանի կամ լիազորությունների իրականացմանը խոչընդոտելը՝ պատժվում է տուգանքով՝ նվազագույն աշխատավարձի երկուհարյուրապատիկից չորսհարյուրապատիկի չափով, կամ կալանքով՝ մեկից երեք ամիս ժամկետով։
Փաստաբանն իրավունք ունի ունենալու օգնականներ։


== Ծանոթագրություններ ==


== Տես նաև ==
Իրավագիտություն
Հայաստանի փաստաբանների պալատ
Փոքր Սվետլիցա

Փոքր Սվետլիցա (ռուս.՝ Малая Светлица), գետ Ռուսաստանում, հոսում է Նագորսկի շրջանում, Կիրովի մարզում։ Գետաբերանը տեղակայված է Մեծ Սվետլիցա գետի ձախ ափին՝ 11 կմ հեռավորության վրա։ Գետի երկարությունը 11 կմ է։
Գետի ակունքը գտնվում է անտառում Լիպովկա գյուղում 5 կմ դեպի հյուսիս-արևելք, Նագորսկ գյուղից 25 կմ հյուսիս։ Գետը հոսում է հյուսիս-արևմուտք, միջին հոսանքում հոսում է Կրուտոյ Լոգ գյուղում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100031068
Հիդրոլոգիական ուսումնասիրությունների կոդը - 111103106
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջերմադադար

Ջերմադադար, Երկրի էներգետիկ համակարգի մթնոլորտային սահմանիչ շերտն է, տեղակայված է ջերմոլորտի վերևում։
Այս շերտի ճշգրիտ բարձրությունը տատանվում է կախված առանձին կետերի էներգետիկ արժեքներից, օրվա երկարությունից և ժամից, արևի դիրքից, եղանակից և այլն, և կարող է լինել 500–1000 կմ միջակայքում։ Որոշ տեղերում մագնիտոսֆերայի մի մասը կարող է ընկնել այս շերտից ներքև։
Չնայած այս շերտի գոյությանը, մթնոլորտային ճնշումը այս տարածքում այնքան ցածր է, որ Երկրի ուղեծրում պտտվող արհեստական մարմինները, որոնք պտտվում են իրենց ուղեծրերով այս շերտից ներքև մթնոլորտի հետ շփումից չեն տաքանում, սակայն միևնույն է նրանց ուղեծրերը աստիճանաբար իջնում են։ ՄՏԿ-ը և Սոյուզ տիեզերանավերը պտտվում են Երկրի շուրջ այս շերտից ներքև ընկած ուղեծրերով։
Պարուրիչ

Պարուրիչ, հարթության կորերի ընտանիքի (տարածության մակերևույթների ընտանիքի), կոր (մակերևույթ), որն իր յուրաքանչյուր կետում շոշափում է ընտանիքի մի կորի (մակերևույթի), որը շոշափման կետի ցանկացած չափով փոքր շրջակայքում տարբեր է պարուրիչից։ Եթե ընտանիքը տրված է
։։F(x, у, с)=0
հավասարումով (c-ն պարամետր է, որին տալով տարբեր արժեքներ, ստանում ենք ընտանիքի կորերը), ապա պարուրիչի հավասարումը որոշվում է I ։։Е(х, у, с) = 0 |F՝c(x, у, c) = 0
համակարգից՝ с պարամետրի արտաքսումով․ ընդ որում պետք է տեղի ունենա (F՝x)2+(F՝y)2=0 պայմանը։
Օրինակ, միևնույն R շառավղով և մեկ ուղիղ գծի վրա ընկած կենտրոններով շրջանագծերի ընտանիքի պարուրիչը տրված գծին զուգահեռ երկու ուղիղներ են։ Ցուրաքանչյուր կոր պարուրիչն է այդ կորին տարված (բոլոր) շոշափողների ընտանիքի համար։
Կրավալիանա

Կրավալիանա (իտալերեն՝ Cravagliana), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 34 կմ² տարածք։ Բնակչությունը 2008 թվականի տվյալներով 283 մարդ է։ Բնակչության խտությունը կազմում է՝ 8 մարդ/կմ²։ Փոստային ինդեքս՝ 13020 Հեռախոսային կոդը՝ 0163։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության դինամիկա


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սերգիեթի

Սերգիեթի (վրաց.՝ სერგიეთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 512 մարդ։


== Ծանոթագրություններ ==
Վելյակյուլա (այլ կիրառումներ)

Վելյակյուլա անունը կամ տերմինը կարող է վերաբերել հետևյալ հոդվածներին․

Վելյակյուլա - գյուղ Էստոնիայի Սաառդե շրջանի կազմում։
Վելյակյուլա - գյուղ Էստոնիայի Պիհտլա շրջանի կազմում։
Վելյակյուլա - գյուղ Էստոնիայի Վալյալա շրջանի կազմում։
Վելյակյուլա - գյուղ Էստոնիայի Օռիսաառե շրջանի կազմում։
Վելյակյուլա - գյուղ Էստոնիայի Տիլլիստե շրջանի կազմում։
Վելյակյուլա - գյուղ Էստոնիայի Ալացկիվի շրջանի կազմում։
Սենթ Լուիս

Սենթ Լուիս (անգլ.՝ St. Louis [seɪnt ˈluːɪs] կամ [sænt ˈluː.iː], ֆր.՝ Saint-Louis [sɛ̃ ˈlwi]), անկախ քաղաք ԱՄՆ-ում, Միսսուրի նահանգում։ Իր անվանումը ստացել է ֆրանսիացի գաղութարարների կողմից Լյուդովիկոս 9-րդի պատվին։ Բնակչությունը` 316 540 մարդ (2016 թվակականի տվյալներով)։ Ոչ պաշտոնական անվանումներն են`«Քաղաք-դարպաս» և «Դամբարանաբլուրների քաղաք»։


== Պատմություն ==
Մինչ ֆրանսիական գաղութարարների գալը, այնտեղ, որտեղ այժմ գտնվում է քաղաքը, բնակվում էին հնդկացիները` դամբարանաբլուրների շինարարների մշակույթի ներկայացուցիչները, որոնց շնորհիվ Սենթ Լուիսը ստացել է իր «Դամբարանաբլուրների քաղաք» անվանումը։
Բնակավայրը, որտեղ այժմ գտնվում է Սենթ Լուիս քաղաքը, հիմնադրվել է 1763 թվականին ֆրանսիացիների կողմից։
1766-1768 թվականներին բնակավայրը ղեկավարել է ֆրանսիացի նահանգապետ Լուի Սենտ Անժ դե Բելրիվ։ Այնուհետև վերահսկողությունն անցել է իսպանացի նահանգապետերին։ 1800 թվականին բնակավայրի բնակչությունը կազմում էր մոտ 1000 մարդ։ ԱՄՆ-ն Սենթ Լուիսը ձեռքբերեց Ֆրանսիայից 1803 թվականին գործարքի արդյունքում, որը ստացել է «Լուիզիանական գործարք» անվանումը։

Սենթ Լուիսը պաշտոնապես գրանցվել է որպես քաղաք 1809 թվականի նոյեմբերի 9-ին։


== Աշխարհագրություն ==
Քաղաքը գտնվում է Միսսիսիպի գետի ափին, նրա մեջ Միսսուրի (գետ) գետի թափվելու վայրից դեպի հարավ։ Սահմանակցում է Սենթ Լուիս շրջանի հետ, սակայն դրա մասը չի համարվում։ Ավարձաններում գտնվում են բլրապատ պրերիաները և Կահոկիա կրաքարային դամբարանաբլուրները։


=== Կլիմա ===
Քաղաքում գերակշռում են չափավոր ցամաքային կլիման, քանի որ քաղաքի մոտ չկան ոչ բարձր լեռնազանգվածներ, ոչ էլ խոշոր ջրային տարածություններ։ Տարածքը գտնվում է ինչպես Կանադայից եկող սառը արկտիկական հոսանքների, այնպես էլ Մեքսիկական ծոցի խոնավ արևադարձային զանգվածների ազդեցության տակ։
Միջին ջերմաստիճանը կազմում է 13,5 °C, տեղումների տարեկան քանակը` 980 մմ։ Ամռանը ջերմաստիճանը հասնում է 32 °C-ի, իսկ ձմռանը սովորաբար իջնում մինչև −6 °C: Դիտվել է ռեկորդային ցածր ջերմաստիճան` −30 °C և ռեկորդային բարձր ջերմաստիճան` 47,2 °C:
1995 և 1999 թվականներին շոգ եղանակի և բարձր խոնավության պատճառով հարյուրավոր մարդիկ են մահացել։
Տարվա ընթացքում 40-50 օրը կարող են լինել ամպրոպային և երբեմն ուղեկցվել մրրկասյուներով։


== Քաղաքի համայնապատկեր ==


== Տրանսպորտ ==
Սենթ Լուիսը սպասարկում է երեք օդանավակայան։ Հասարակական տրանսպորտի համակարգի մեջ մտնոմ է մետրոպոլիտենը, միջքաղաքային, քաղաքային և մերձքաղաքային ավտոբուսները, տաքսի ծառայությունները։


== Ծանոթագրություններ ==
Կաբախ գիրիշ

Կաբախ գիրիշ, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բողնոփոր

Բողնոփոր, գավառ Մեծ Հայքի Գուգարք նահանգի կազմում։


== Աշխարհագրություն ==
Գավառը գտնվում է Գաջենագետի (այժմ` Մաշավերա) վտակ Բոլնիս գետի ձորահովտում։ Կենտրոնը Բոլնիս (Բողնիս) ավանն էր (հետագայում` Բոլնիս-Խաչեն գյուղը)։


== Պատմություն ==
387 թվականից հետո միացվել է Վրաց աշխարհին։ Բողնոփորը, ըստ երևույթին, Գուգարաց բդեշխության կենտրոնական գավառն էր, որտեղ պիտի գտնվեր բդեշխների նստավայր Ցուրտավ կամ Գաջենք քաղաքը, որը տեղադրվում է Գաջենագետի (վրացերեն` Քցիա) միախառնման տեղում (այժմյան Բոլնիսի Արուխլո գյուղի մոտ)։


== Տես նաև ==
Գուգարք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==